Ilon Mask maoshsiz qolishi mumkin

Tesla asoschisi Ilon Mask o‘z kompaniyasida ish haqidan mahrum bo‘lishi mumkin. Kompaniya matbuot relizida shu haqida ma'lum qilingan.
Manbada aniqlik kiritilishicha, Maskni moliyaviy to‘lovlardan mahrum qilishgan, mukofotlashning yangi tizimi esa Tesla'ning muayyan strategik maqsadlariga erishilgan taqdirdagina maosh to‘lashni ko‘zda tutadi. 
Ma'lum bo‘lishicha, Maskning ish haqi Tesla kapitalizatsiyasiga qo‘shiladi va 12 transhga ajratiladi. 
Birinchi transhni olish uchun kompaniyaning bozor kapitalizatsiyasi 100 milliard dollargacha o‘sishi kerak. Keyinchalik esa har 11 to‘lov uchun Tesla kapitalizatsiyasi 50 milliard dollarga oshishi kerak.